SHBA: Projektligj për tarifa ndaj Kinës nëse ajo nuk rivlerëson monedhën
Ligji i propozuar do ti kërkonte Departamentit të Thesarit të mbikëqyë nëse Kina po e mban artificialisht të ulët juanin
Anëtarë të Senatit amerikan po i kërkojnë administratës së presidentit Barak Obama që të bëjë më shumë për të ushtruar trysni ndaj Kinës për të zhvleftësuar monedhën e saj. Këta ligjvënës thonë se duan të shohin veprime. Demokratja nga shteti i Miçiganit, Debbie Stabenow, thotë se Kina po bën me hile duke mbajtur të ulët vlerën e monedhës së saj në menyrë artificiale. Ligjvenësja Stabenow është një prej pesë senatorëve që po kërkojnë miratimin e një legjislacioni që do ti kërkonte administratës së presidentit Obama që të vinte tarifa nëse Kina refuzon të heqë kontrollin nga monedha e saj. Të gjithë senatorët vijnë nga shtete që varen në masë të madhe nga eksportet. Por pikpamjet e tyre politike kanë një shtrije që nga disa prej anëtarëve më liberal të Senatit deri tek më konservatorët. Republikani nga Kansasi Sam Brownback thotë se kjo është një çështje ku senatorët e partive kundershtare janë të bashkuar nga situata. Ai thotë se nëse Kina nuk zhvelftëson monedhën e saj, Kongresi do të ndikojë që të ushtrohet trysni ndaj atij vendi. Legjislacioni i nevojshmë u hartua nga republikani Lindsey Graham i Karolinës së Jugut dhe demokrati Charles Schumer i shtetit të Nju Jorkut. Ata paraqitën një projekligj të ngjashëm disa vite më parë për të cilin tani e pranojnë se ishte një përpjekje simbolike për t’i derguar një mesazh Pekinit. Por kësaj radhe, thonë ata, do të përpiqen ta miratojnë legjislacionin në të dy dhomat e Kongresit. Senatori Graham thotë se padyshim që masa do të miratohet. Legjislacioni i propozuar do ti kërkonte Departamentit të Thesarit që të vepronte kur të zbulonte një monedhë të nënvlerësuar. Departamenti i Thesarit do të autorizohej që të impononte tarifa për mbrojtur firmat amerikane nga importet nëse monedha e çrregulluar e atij vendi zbulohet të jetë subvencionuar. Hartuesit e masës thonë se e kanë diskutuar këtë çëshjte me Sekretarin e Thesarit Timothy Geithner. Nderkohë, zëdhënësi i Shtepisë së Bardhë Robert Gibbs u pyet nga gazetarët gjatë një konference shtypi nëse shtytja nga Kongresi do ti jepte presidentit Barak Obama më shumë mbështetje në diskutimet e tij me Pekinin. Zëdhënësi i Shtepisë së Bardhë nuk pranoi të komentonte mbi meritat e legjislacionit. Por senatorët pas masës thonë se legjislacioni mund të ndihmojë presidentin që të arrijë një prej synimeve kryesore ekonomike: dyfishimin e eksporteve amerikane brenda pesë vitesh.